
 24.3.2022
 BG
 Официален вестник на Европейския съюз
 L 96/36
 РЕГЛАМЕНТ ЗА ИЗПЪЛНЕНИЕ (ЕС) 2022/469 НА КОМИСИЯТА
 от 23 март 2022 година
 за поправка на Регламент за изпълнение (ЕС) 2022/72 на Комисията за налагане на окончателни изравнителни мита върху вноса на кабели от оптични влакна с произход от Китайската народна република и за изменение на Регламент за изпълнение (ЕС) 2021/2011 за налагане на окончателно антидъмпингово мито върху вноса на кабели от оптични влакна с произход от Китайската народна република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 15 и член 24, параграф 1 от него,
 като има предвид, че:
 (1)
 С Регламент за изпълнение (ЕС) 2022/72 на Комисията (2) Комисията наложи окончателни изравнителни мита върху вноса на кабели от оптични влакна с произход от Китайската народна република и измени Регламент за изпълнение (ЕС) 2021/2011 за налагане на окончателно антидъмпингово мито върху вноса на кабели от оптични влакна с произход от Китайската народна република (3).
 (2)
 Ставките на окончателното изравнително мито, изразени като процент от цената CIF на границата на Съюза, без платено мито, бяха установени, както следва:
 Дружество
 Ставка на изравнителното мито
 Групата FTT:
 —
 FiberHome Telecommunication Technologies Co., Ltd.
 —
 Nanjing Wasin Fujikura Optical Communication Ltd.
 —
 Hubei Fiberhome Boxin Electronic Co., Ltd.
 10,3 %
 Групата ZTT:
 —
 Jiangsu Zhongtian Technology Co., Ltd.
 —
 Zhongtian Power Optical Cable Co., Ltd.
 5,1 %
 Други дружества, оказали съдействие както при антисубсидийното, така и при антидъмпинговото разследване, посочени в приложение I
 7,8 %
 Други дружества, оказали съдействие при антидъмпинговото разследване, но не и при антисубсидийното разследване, посочени в приложение II
 10,3 %
 Всички други дружества
 10,3 %
 (3)
 Посочените по-горе ставки на изравнителното мито са правилни и бяха разгласени на страните в хода на разследването. Съображения 217 и 339 от Регламент (ЕС) 2022/72 обаче включват печатни грешки по отношение на ставките на субсидията на групата FTT съответно относно „безвъзмездните средства“ и „преференциалното финансиране: заеми“. Правилните ставки следва да бъдат 1,88 % за „безвъзмездни средства“ и 1,39 % за „преференциално финансиране: заеми“ съответно вместо 1,79 % и 0,9 %.
 (4)
 Освен това в член 2, параграф 1 от Регламент за изпълнение (ЕС) 2022/72 има печатна грешка по отношение на допълнителния код по ТАРИК във връзка с „всички други дружества“ в Регламент за изпълнение (ЕС) 2021/2011 на Комисията, който следва да бъде C999 вместо C699.
 (5)
 Поради това Комисията реши да коригира съображения 217 и 339, както и член 2, параграф 1 от Регламент за изпълнение (ЕС) 2022/72, с което съответно се изменя член 1, параграф 2 от Регламент за изпълнение (ЕС) 2021/2011. Настоящата поправка се прилага от влизането в сила на Регламент за изпълнение (ЕС) 2022/72, а именно от 20 януари 2022 г.
 (6)
 Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС)